Retningslinjer

vedrørende afsnit III "toldprocedurer af økonomisk betydning" i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks

(2001/C 269/01)

Henvisningerne i det følgende henviser til dette afsnit.

Indledende bemærkninger:

Som anført i Kommissionens meddelelse vedrørende en strategi for toldunionen og som anmodet om af repræsentanterne for medlemsstaternes administrationer bør der udarbejdes retningslinjer for både administrationer og erhvervsdrivende med henblik på at komplementere forenklingsprocessen for og moderniseringen af toldprocedurerne.

Disse retningslinjer udgør ikke en retsakt og er af forklarende art. Deres formål er at stille et redskab til rådighed, der kan lette medlemsstaternes korrekte anvendelse af de moderniserede retslige bestemmelser for toldprocedurer af økonomisk betydning.

KAPITEL 1

GRUNDBESTEMMELSER FOR MERE END EN PROCEDURE

AFDELING 3

Enhedsbevilling

(artikel 500)

Ansøgning om en enhedsbevilling i andre tilfælde end ved midlertidig indførsel skal indgives til toldmyndighederne for det sted, hvor ansøgerens hovedbogholderi føres, hvilket letter revisionsbaseret kontrol af proceduren, og hvor i det mindste en del af den af bevillingen dækkede oplagring, forædling, forarbejdning eller midlertidige udførsel skal foregå.

Hovedbogholderiet kan være det bogholderi, der anses for at være hovedbogholderi til toldformål, og som tillader toldmyndighederne at føre tilsyn med og kontrollere procedurerne.

AFDELING 5

Beslutning om bevilling

(artikel 506)

Ansøgeren underrettes om beslutningen om at meddele en bevilling eller årsagerne til afvisning af en ansøgning senest 30 dage eller i tilfælde af toldoplagsproceduren 60 dage efter datoen for indgivelse af ansøgningen eller datoen for modtagelse af oplysninger eller manglende oplysninger eller supplerende oplysninger, som toldmyndighederne har udbedt sig.

Den dato, hvor ansøgningen anses for at være indgivet, kan være den dato, hvor toldmyndighederne modtog ansøgningen.

Bevillingens gyldighedsperiode

(artikel 507)

For aktiv forædling, forarbejdning under toldkontrol og passiv forædling må gyldighedsperioden for bevillingen bortset fra i behørigt begrundede tilfælde ikke overstige tre år fra det tidspunkt, hvor bevillingen træder i kraft. For aktiv forædling af varer, der er omfattet af bilag 73, del A, kan gyldighedsperioden for en bevilling dog ikke overstige seks måneder. For mælk og mejeripodukter, der er omhandlet i artikel 1, stk. 1, i Rådets forordning (EF) nr. 1255/1999, kan gyldighedsperioden ikke overstige tre måneder.

Varer vil kun kunne henføres under proceduren i bevillingens gyldighedsperiode. I tilfælde af forudgående udførsel under aktiv forædling vil forædlingsprodukter, der er fremstillet af ækvivalente varer imidlertid kun kunne angives til udførsel i løbet af bevillingens gyldighedsperiode.

Bevilling med tilbagevirkende kraft

(artikel 508, stk. 3, litra a)

Åbenbar forsømmelighed kan tilskrives en person, hvis personen eller dennes repræsentant ikke har overholdt de proceduremæssige krav, der er en betingelse for, at der kan indrømmes en bevilling, selv om personen kunne have været bekendt med deres eksistens eller allerede har været i en tilsvarende situation og følgelig måtte være klar over de retlige krav for at opnå en sådan bevilling.

Eksempler på tilfælde med bevilling med tilbagevirkende kraft, der er meddelt i overensstemmelse med artikel 508, stk. 3

Eksempel1

Den 1. februar 2002 overgår komponenter fra tredjelande (omfattet af bilag 73, del A) til fri omsætning i Fællesskabet med henblik på videre forarbejdning og efterfølgende salg på hjemmemarkedet. Efter at have indført og forarbejdet komponenterne fra tredjelande finder virksomheden imidlertid ud af, at den person i Fællesskabet, som ville købe disse forarbejdningsprodukter, er gået fallit. Eftersom der ikke er andre aftagere i Fællesskabet, beslutter virksomheden at udføre forædlingsproduktet den 15. juli 2002.

Under proceduren for aktiv forædling (suspensionsordningen) kunne virksomheden have været berettiget til fritagelse for importafgifter. I dette tilfælde kunne en bevilling med tilbagevirkende kraft undtagelsesvis give mulighed for at omfatte denne form for behandling under proceduren.

Derfor ansøger virksomheden den 1. juli 2002 om at få en bevilling med tilbagevirkende kraft. Ifølge artikel 508, stk. 3, kan toldmyndighederne udstede en sådan bevilling, der får virkning fra den 1. februar 2002 og er gyldig indtil den 31. juli 2002.

For at kunne få en bevilling med tilbagevirkende kraft skal en række betingelser imidlertid være opfyldt.

- Bestemmelsen skal ikke anvendes som en generel regel, men kun under ekstraordinære omstændigheder, og virksomheden skal dokumentere, at der er et økonomisk behov.

- Ansøgningen må ikke være forbundet med forsøg på bedrageri eller åbenbar forsømmelighed.

- De i artikel 507 anførte gyldighedsperioder skal overholdes. Drejer det sig om varer omfattet af bilag 73, del A, kan gyldighedsperioden ikke overstige seks måneder.

- Det skal fremgå af ansøgerens bogholderi, at alle kravene i forbindelse med proceduren kan anses for at være opfyldt, og regnskaberne er af en sådan beskaffenhed, at proceduren kan kontrolleres.

- Transaktionerne skal bringes i overensstemmelse med reglerne ved, at angivelsen til fri omsætning erklæres for ugyldig, og der udstedes en ny angivelse til henførsel under proceduren for aktiv forædling i overensstemmelse med artikel 251, stk. 1, litra c).

Eksempel2

Den 1. juli 2001 kan en virksomhed ansøge om en bevilling med tilbagevirkende kraft, der dækker over en periode, som højst går et år tilbage.

Hvis virksomheden indgiver ansøgningen inden den 1. juli 2001, f.eks. den 28. juni, kan der ikke opnås en bevilling med tilbagevirkende kraft ifølge de nye regler, fordi retsgrundlaget ikke var gældende på det tidspunkt.

Eksempel3

Den 1. juli 2001 ansøger en virksomhed om bevilling til forarbejdning under toldkontrol for en periode forud for 1. juli 2001.

- Betingelserne i artikel 508, stk. 3, kan finde anvendelse, herunder navnlig henvisningen til den nye gyldighedsperiode, som ikke må overskrides, og kravet om at føre regnskab.

- De "nye" procedureregler kan finde anvendelse, såsom f.eks. anvendelse af den nye model i bilag 67, eller f.eks. at proceduren med hensyn til udstedelse af en enhedsbevilling i overensstemmelse med artikel 500 kan overholdes.

- De "gamle" væsentlige regler kan finde anvendelse. Det betyder, at før 1. juli 2001 var adgangen til proceduren kun tilladt for varer og forarbejdninger, som var omfattet af det gamle bilag 87.

Eksempel4

En virksomhed i Fællesskabet udførte fællesskabsvarer (tekstilvarer) under passiv forædling til videre forarbejdning i et tredjeland. Ved forædlingsprodukternes overgang til fri omsætning i Fællesskabet forelagde virksomheden et EUR.1-varecertifikat, hvilket førte til fuldstændig fritagelse for importafgifter.

Ved en "efterfølgende kontrol" fandt toldmyndighederne, at præferenceoprindelsen var angivet ved en fejl som følge af en misforståelse af oprindelsesreglerne. Følgelig måtte tolden efterbetales på grundlag af den told, der var skyldig i henhold til en bevilling til passiv forædling.

Eftersom forædlingsprodukterne var blevet videreforarbejdet i Fællesskabet og efterfølgende udført, kunne virksomheden i Fællesskabet ikke desto mindre opnå fuld fritagelse for importafgifter ved at få udstedt en bevilling til aktiv forædling med tilbagevirkende kraft.

Eksempel5

En virksomhed i Fællesskabet udførte fællesskabsvarer (tekstilvarer) til videre forarbejdning i et tredjeland. Ved forædlingsprodukternes overgang til fri omsætning i Fællesskabet forelagde virksomheden et EUR.1-varecertifikat, hvilket førte til fuldstændig fritagelse for importafgifter.

Ved en "efterfølgende kontrol" fandt toldmyndighederne, at præferenceoprindelsen var angivet ved en fejl som følge af en misforståelse af oprindelsesreglerne. Følgelig måtte tolden efterbetales på grundlag af den samlede værdi af forædlingsprodukterne.

Eftersom der ville være udstedt bevilling til passiv forædling, hvis virksomheden havde fremsat anmodning herom, inden den midlertidige udførsel fandt sted (hvis virksomheden havde vidst, at oprindelseskriteriet ikke var opfyldt), kunne fællesskabsvirksomheden nyde godt af delvis fritagelse for importafgifter ved at få udstedt en bevilling til passiv forædling med tilbagevirkende kraft.

AFDELING 6

Andre bestemmelser vedrørende proceduren

Overførsel

(artikel 512, stk. 3)

Overførsel til udpassagetoldstedet med henblik på genudførsel er mulig på grundlag af proceduren. I så fald er proceduren først afsluttet, når de til genudførsel angivne varer virkelig har forladt Fællesskabets toldområde.

Beviset for, at varerne eller produkterne, der er angivet til genudførsel, virkeligt har forladt Fællesskabets toldområde, kan være i form af eksemplar 3 af angivelsen til genudførsel påtegnet af udpassagetoldstedet, som attesterer, at varerne eller produkterne fysisk har forladt området. Når der benyttes en forenklet angivelse til genudførsel, kan udpassagetoldstedet også attestere på et handelsdokument eller et administrativt dokument, at varerne eller produkterne fysisk har forladt området.

For at skaffe oplysning om, at afslutningen var tilladt i overensstemmelse med artikel 512, stk. 3, kan der henvises til artikel 512, stk. 3, i rubrik 44 på angivelsen til udførsel eller på handelsdokumentet eller det administrative dokument.

Faste udbyttesatser

(artikel 517, stk. 3 - bilag 69)

I visse tilfælde er forædling gennemført under proceduren for aktiv forædling identisk med den forædling, der finder sted for at opnå eksportrestitutioner. I sådanne tilfælde tilstræbes en ensartet behandling af virksomheder, der anvender aktiv forædling, og virksomheder, der anvender eksportrestitutionsordningen. Derfor skal de faste udbyttesatser for korn- og rissektoren beregnes på grundlag af den hertil svarende koefficient, der er anført i bilag E i Kommissionens forordning (EF) nr. 1520/2000 (EFT L 177 af 15.7.2000, s. 1), som der henvises til med et "(*)" i bilag 69.

For at anvende koefficienten fra eksportrestitutionsordningen kunne der foretages en omregning, som illustreret ved følgende eksempel:

Eksempel

I.

>TABELPOSITION>

II.

>TABELPOSITION>

III. Anvendelse af koefficienten i forbindelse med "eksportrestitution":

Til forarbejdning af 100 kg malt gives der eksportrestitution for 127 kg blød hvede.

IV. Anvendelse af koefficienten i forbindelse med "aktiv forædling":

Hvis der henføres 100 kg blød hvede under proceduren, skal 78,74 kg af malten afskrives proceduren efter forædlingen.

V. Hvordan opnås den faste udbyttesats på 78,74

>PIC FILE= "C_2001269DA.000501.TIF">

Fordeling af indførselsvarer/midlertidige udførselsvarer, der indgår i forædlingsprodukter

(artikel 518)

Eksempler i aktiv forædling:

>PIC FILE= "C_2001269DA.000502.TIF">

1. Det bemærkes, at andelen af indførselsvarer, der indgår i forædlingsprodukterne, skal beregnes for at kunne fastsætte toldskylden i henhold til kodeksens artikel 121. Beregningsmetoderne finder ikke anvendelse, hvis alle forædlingsprodukterne er angivet til en toldmæssig bestemmelse eller anvendelse, der ikke medfører opkrævning af importafgifter, eller hvis importafgifterne kun opkræves for forædlingsprodukter, der pålægges sådanne efter kodeksens artikel 122.

2. Den mængde forædlingsprodukter, der skal fremkomme, bestemmes efter den fastsatte udbyttesats.

3. Tilsætning af fællesskabsvarer under fremstillingsprocessen har ingen indflydelse på selve andelen af indførselsvarer, der indgår i forædlingsprodukterne, hvorfor der ikke tages hensyn hertil.

4. I tilfælde af aktiv forædling, tilbagebetalingsordningen, skal andelen af indførselsvarer, som er beregnet i henhold til artikel 518 med henblik på at fastætte de importafgifter, der skal opkræves, svare til det importafgiftsbeløb, for hvilket der ikke kan anmodes om tilbagebetaling.

I. Mængdenøglemetoden (forædlingsprodukter)

a) Indførselsvarer:

100 kg A

b) Forædlingsprodukter:

90 kg B

c) Toldskyld opstået for:

20 kg B

d) Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

II. Mængdenøglemetoden (indførselsvarer)

a) Indførselsvarer:

100 kg A

b) Forædlingsprodukter:

80 kg B indeholdende = 80 kg A

10 kg C indeholdende = 10 kg A

5 kg D indeholdende = 5 kg A

I alt: 95 kg A

c) Grundlag for fordeling i kg A:

>TABELPOSITION>

d) Toldskyld opstået for:

1. 10 kg B

2. 5 kg D

A. Kodeksens artikel 122 finder ikke anvendelse

Mængde indførselsvarer svarende til den mængde af B, for hvilken der er opstået toldskyld:

>TABELPOSITION>

B. Kodeksens artikel 122 finder anvendelse

D er opført på artikel 122-listen.

i) Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

ii) Den del af D, der skal beskattes i henhold til artikel 121/artikel 122.

I henhold til artikel 122, stk. 1, litra a), første led, kan der kun lægges afgifter på produkt D for den del af dette produkt, som "forholdsmæssigt svarer til den udførte del af de andre forædlingsprodukter" dvs. dem, der ikke er opført på denne liste.

- mængde af de udførte produkter i kg A:

>TABELPOSITION>

- udført andel:

>REFERENCE TIL EN GRAFIK>

- beskatning i henhold til artikel 122:

88,89 % × 5 kg D = 4,44 kg D

- beskatning i henhold til artikel 121:

5 kg - 4,44 kg = 0,56 kg D = 0,56 × 5,26 = 0,59 kg A

iii) Samlet beskatning:

- Artikel 122: 4,4 kg D

- Artikel 121: 0,59 kg A + 10,53 kg A = 11,12 kg A

III. Værdinøglemetoden

Kodeksens artikel 122 finder anvendelse

a) Indførselsvarer:

100 kg A

b) Mængde og værdi af forædlingsprodukter:

>TABELPOSITION>

c) Grundlag for fordeling i kg A:

>TABELPOSITION>

d) Toldskyld opstået for:

1. 10 kg B

2. 5 kg D

A. Kodeksens artikel 122 finder ikke anvendelse

Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

B. Kodeksens artikel 122 finder anvendelse

D er opført på artikel 122-listen.

i) Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

ii) Den del af D, der skal beskattes i henhold til artikel 122/artikel 121:

I henhold til artikel 122, stk. 1, litra a), første led, kan der kun lægges afgifter på produkt D for den del af dette produkt, som "forholdsmæssigt svarer til den udførte del af de andre forædlingsprodukter" dvs. dem, der ikke er opført på denne liste.

- værdi af den udførte del af forædlingsprodukterne:

>TABELPOSITION>

- udført andel:

>REFERENCE TIL EN GRAFIK>

- beskatning i henhold til artikel 122:

88,37 % × 5 kg = 4,42 kg D

- beskatning i henhold til artikel 121:

5 kg - 4,42 kg = 0,58 kg D = 0,58 × 1,43/5 = 0,17 kg A

iii) Samlet beskatning:

- artikel 122: 4,42 kg D

- artikel 121: 0,17 kg A + 11,46 kg A = 11,63 kg A

Eksempler i passiv forædling:

>PIC FILE= "C_2001269DA.000901.TIF">

I. En slags forædlingsprodukter er fremstillet af en slags midlertidigt udførte varer

Mængdenøglemetoden (forædlingsprodukter)

a) Mængde midlertidigt udførte varer:

100 kg A

b) Udbytte af 100 kg A:

200 kg X

c) Mængde forædlingsprodukter overgået til fri omsætning:

180 kg X

d) Mængde midlertidigt udførte varer, der skal tages i betragtning ved fastlæggelsen af fradragsbeløbet:

>REFERENCE TIL EN GRAFIK>

II. En slags forædlingsprodukter er fremstillet af flere slags midlertidigt udførte varer

Mængdenøglemetoden (forædlingsprodukter)

a) Mængde midlertidigt udførte varer:

100 kg A og 50 kg B

b) Udbytte af 100 kg A og 50 kg B:

300 kg X

c) Mængde forædlingsprodukter overgået til fri omsætning:

180 kg X

d) Mængde midlertidigt udførte varer, der skal tages i betragtning ved fastlæggelsen af importafgifter, der skal fradrages:

>REFERENCE TIL EN GRAFIK>

>REFERENCE TIL EN GRAFIK>

III. Flere slags forædlingsprodukter er fremstillet af en slags midlertidigt udførte varer

Mængdenøglemetoden (midlertidige udførselsvarer)

a) Mængde midlertidigt udførte varer:

100 kg A

b) Udbytte af 100 kg A:

200 kg X indeholdende 85 kg A

30 kg Y indeholdende 10 kg A

95 kg A

c) Grundlag for fordeling:

>TABELPOSITION>

d) Mængde forædlingsprodukter overgået til fri omsætning:

180 kg X and 20 kg Y

e) Mængde midlertidigt udførte varer, der skal tages i betragtning ved fastlæggelsen af importafgifter, der skal fradrages:

>TABELPOSITION>

IV. Flere slags forædlingsprodukter er fremstillet af en slags midlertidigt udførte varer

Værdinøglemetoden

a) Mængde midlertidigt udførte varer:

100 kg A

b) Udbytte af 100 kg A:

>TABELPOSITION>

c) Grundlag for fordeling:

>TABELPOSITION>

d) Mængde forædlingsprodukter overgået til fri omsætning:

180 kg X og 20 kg Y

e) Mængde midlertidigt udførte varer, der skal tages i betragtning ved fastlæggelsen af importafgifter, der skal fradrages:

>TABELPOSITION>

V. Flere slags forædlingsprodukter er fremstillet af flere slags midlertidigt udførte varer

Mængdenøglemetoden (midlertidige udførselsvarer)

a) Mængde midlertidigt udførte varer:

100 kg A og 50 kg B

b) Udbytte af 100 kg A og 50 kg B:

200 kg X indeholdende 85 kg A og 35 kg B

30 kg Y indeholdende 10 kg A og 12 kg B

95 kg A og 47 kg B

c) Grundlag for fordeling:

>TABELPOSITION>

d) Mængde forædlingsprodukter overgået til fri omsætning:

180 kg X og 20 kg Y

e) Mængde midlertidigt udførte varer, der skal tages i betragtning ved fastlæggelsen af importafgifter, der skal fradrages:

>TABELPOSITION>

VI. Flere slags forædlingsprodukter er fremstillet af flere slags midlertidigt udførte varer

Værdinøglemetoden

a) Mængde midlertidigt udførte varer:

100 kg A og 50 kg B

b) Udbytte af 100 kg A og 50 kg B:

>TABELPOSITION>

c) Grundlag for fordeling:

>TABELPOSITION>

d) Mængde forædlingsprodukter overgået til fri omsætning:

180 kg X und 20 kg Y

e) Mængde midlertidigt udførte varer, der skal tages i betragtning ved fastlæggelsen af importafgifter, der skal fradrages:

>TABELPOSITION>

Udligningsrenter

(artikel 519)

Fiktive illustrative eksempler

Eksempel 1

Den 1. juli 2000 bliver indførselsvarer henført under proceduren. Toldskylden opstår den 27. marts 2001. Den første behandling fandt sted i en af de medlemsstater, der er med i euroområdet.

Hvilken rentesats skal der anvendes for udligningsrenterne?

Toldskylden er opstået i marts 2001. Den sats, der skal anvendes, er satsen der gælder to måneder før marts 2001 (se artikel 519, stk. 2, andet afsnit). Det er derfor rentesatsen for januar 2001, der finder anvendelse, og det er den tre-måneders pengemarkedsrentesats for euroområdet, der offentliggøres i det statistiske tillæg til månedsoversigten fra Den Europæiske Centralbank (jf. f.eks. ECB's Internetadresse: http://www.ecb.int).

Hvordan finder jeg denne rentesats?

Se under Statistik 3 "Finansielle markeder og renter i euroområdet", tabel 3.1 "Pengemarkedsrenter", kolonne 3. Den nøjagtige rente for januar 2001 er

4,77 %.

>PIC FILE= "C_2001269DA.001301.TIF">

Eksempel 2

Den 1. juli 2000 bliver indførselsvarer henført under proceduren. Toldskylden opstår den 27. marts 2001. Den første behandling fandt sted i en af de medlemsstater, der ikke er med i euroområdet.

Hvilken rentesats skal der anvendes for udligningsrenterne?

Toldskylden er opstået i marts 2001. Den sats, der skal anvendes, er satsen der gælder to måneder før marts 2001 (se artikel 519, stk. 2, andet afsnit). Det er derfor rentesatsen for januar 2001, der finder anvendelse, og det er den tre-måneders pengemarkedsrentesats for de andre medlemsstater, som ikke er med i euroområdet, der offentliggøres i det statistiske tillæg til månedsoversigten fra Den Europæiske Centralbank.

Hvordan finder jeg denne rentesats?

Se under Statistik 11 "Økonomisk og finansiel udvikling i de andre EU-medlemslande", tabel 11 "Økonomisk og finansiel udvikling", kolonne 12. Den nøjagtige rente for januar 2001 er

5,34 %.

>PIC FILE= "C_2001269DA.001401.TIF">

Metoder til beregning af udligningsrenter ved proceduren for aktiv forædling, når fristerne for afslutning af proceduren er sammenfaldende

INDLEDNING

For at udjævne uberettigede finansielle fordele, der måtte opstå ved at udsætte toldskylden, når varer, der bliver henført under proceduren for aktiv forædling (forædlingsprodukter eller varer i uforandret stand), overgår til fri omsætning, skal der pålægges udligningsrenter.

Det skal understreges, at proceduren for aktiv forædling giver mulighed for en samlet afslutningsopgørelse for at forenkle forvaltningen og begrænse omkostningerne til administration af proceduren.

For eksempel giver fællesskabsreglerne mulighed for en månedlig eller kvartalsvis afslutningsopgørelse, som det fremgår af nedenstående.

I tilfælde af månedlig opgørelse udløber alle de afslutningsperioder, der løber i en given måned, den sidste dag i den måned, hvor afslutningsperioden for den sidste henførsel under proceduren i den pågældende måned ville udløbe.

I tilfælde af kvartalsvis opgørelse udløber alle de afslutningsperioder, der løber i et givet kvartal, den sidste dag i det kvartal, hvor afslutningsperioden for den sidste henførsel under proceduren i det pågældende kvartal ville udløbe.

Det skal understreges, at fællesskabsreglerne af samme årsag også giver mulighed for samlet overgang til fri omsætning af varer, der er henført under proceduren.

Når der er givet en sådan samlet tilladelse til overgang til fri omsætning, kan indførselsvarerne sendes på fællesskabsmarkedet, enten i form af forædlingsprodukter eller i form af varer i uforandret stand, uden at formaliteterne i forbindelse med overgang til fri omsætning er blevet opfyldt på det tidspunkt, hvor varerne sendes på markedet.

Indførselsvarer, enten i form af forædlingsprodukter eller varer i uforandret stand, for hvilke der er givet en samlet tilladelse til overgang til fri omsætning, men uden at de er blevet angivet til en tilladt toldmæssig bestemmelse eller anvendelse ved udgangen af den fastsatte afslutningsperiode (i dette tilfælde en samlet afslutningsperiode), vil på den anden side blive anset for at være overgået til fri omsætning, mens angivelsen til fri omsætning vil blive betragtet som værende indgivet og antaget og frigivelsen som værende tilladt på den dato, hvor afslutningsopgørelsen forelægges.

Endelig fremgår det af fællesskabsreglerne, at hvis indførselsvarer er blevet henført under proceduren ved en enhedsbevilling, men i henhold til flere angivelser, vil forædlingsprodukter eller varer i uforandret stand, som er blevet angivet til en toldmæssig bestemmelse eller anvendelse, blive anset for at være fremstillet af de indførselsvarer, der blev henført under proceduren i henhold til den første af angivelserne (FIFU eller "først ind, først ud"-princippet).

Eftersom alle disse bestemmelser kan påvirke beløbet af de udligningsrenter, der skal opkræves, og eftersom fællesskabslovgivningen skal anvendes ensartet i alle medlemsstater for at undgå konkurrenceforvridning, mener Kommissionen, at det vil være rimeligt at give følgende eksempel på beregning af udligningsrenter i tilfælde, hvor der benyttes samlet opgørelse.

EKSEMPEL 1

Procedure for aktiv forædling (suspensionsordningen)

1. ANTAGELSER

1.1. Kvartalsvis opgørelse

1.2. Bevilling til aktiv forædling (suspensionsordningen) i Belgien:

- mængde indførselsvarer A: 1000 kg

- værdi af indførselsvarer: 100000 EUR (importafgift: 5 % af varernes værdi)

- udbyttesats: 90 % i hovedforædlingsprodukter, ingen biforædlingsprodukter

1.3. Der er udstedt en samlet tilladelse til overgang til fri omsætning

1.4. Indførselsvarerne - hvad enten der er tale om forædlingsprodukter eller varer i uforandret stand - udsendes på fællesskabsmarkedet

1.5. I dette eksempel er fristen for afslutning af proceduren tre måneder

1.6. Gældende rentesats: 9,36 %

1.7. 1000 kg A er henført under proceduren på følgende datoer:

>TABELPOSITION>

1.8. Fremstillet mængde hovedforædlingsprodukt B: 900 kg

2. FREMGANGSMÅDE

2.1. For disse henførsler udløber afslutningsperioden den 31. december, og afslutningsopgørelsen skal indgives senest 30. januar.

For disse varer eller produkter fastlægges vurderingselementerne i overensstemmelse med kodeksens artikel 121. Datoen herfor er 31. december.

2.2. Når bevillingshaveren forelægger afslutningsopgørelsen, skal der kun indleveres en udførselsangivelse for 600 kg af det fremstillede forædlingsprodukt B; de resterende 300 kg anses for at være overgået til fri omsætning.

3. BEREGNING

3.1. Opstået toldskyld for 300 kg B

3.2. Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

3.3. Værdien af indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

3.4. Afgifter i alt, der skal betales:

>REFERENCE TIL EN GRAFIK>

3.5. Udligningsrenter:

3.5.1. mængden af A, for hvilken proceduren skal afsluttes uden betaling af told:

>REFERENCE TIL EN GRAFIK>

3.5.2. henførsel af 600 kg under proceduren fra 1. juli til 15. august, og henførslen den 31. august af 66,67 kg kan derfor anses for afsluttet

3.5.3. mængder og perioder, der benyttes ved beregningen af udligningsrenter:

33,33 kg - 4 måneder (1. september til 31. december)

300,00 kg - 3 måneder (1. oktober til 31. december)

333,33 kg

3.5.4. beregninger:

3.5.4.1. importafgifter:

>REFERENCE TIL EN GRAFIK>

>REFERENCE TIL EN GRAFIK>

afgifter i alt: 1666,65 EUR

3.5.4.2. udligningsrenter:

>REFERENCE TIL EN GRAFIK>

>REFERENCE TIL EN GRAFIK>

renter i alt: 40,3 EUR.

EKSEMPEL 2

Procedure for aktiv forædling (tilbagebetalingsordningen) for varer under proceduren for aktiv forædling (suspensionsordningen)

1. ANTAGELSER

1.1. Månedlig opgørelse

1.2. Bevilling til aktiv forædling (tilbagebetalingsordningen) udstedt i Frankrig:

- mængde indførselsvarer B: 5000 kg

- værdi af indførselsvarer: 50000 EUR (importafgift: 9 % af varernes værdi)

- udbyttesats:

80 % i hovedforædlingsprodukterne

10 % i biforædlingsprodukterne

1.3. I dette eksempel er fristen for afslutning af proceduren tre måneder

1.4. Gældende rentesats: satsen for den medlemsstat, hvor den første forædlingsproces fandt sted (under suspensionsordningen, f.eks. satsen for Det Forenede Kongerige (UK) (14,51 %)

1.5. Oplysninger fra den i UK tidligere udstedte bevilling til aktiv forædling (suspensionsordningen):

1.5.1. mængde indførselsvarer A: 15000 kg

1.5.2. værdi af indførselsvarer: 45000 EUR (importafgift: 6 % af varernes værdi)

1.5.3. udbyttesats: 50 % i hovedforædlingsprodukter, ingen biforædlingsprodukter

1.5.4. 15000 kg A henført under proceduren den:

>TABELPOSITION>

1.5.5. månedlig opgørelse

1.5.6. samlet tilladelse til overgang til fri omsætning

1.5.7. indførselsvarerne - hvad enten der er tale om forædlingsprodukter eller varer i uforandret stand - udsendes på fællesskabsmarkedet

1.5.8. fristen for afslutning af proceduren er tre måneder

1.6. Forædlingsprodukter B fremstillet under bevillingen til aktiv forædling (suspensionsordningen) i UK: 7500 kg

1.7. Henførsel under proceduren for aktiv forædling (tilbagebetalingsordningen) i Frankrig:

>TABELPOSITION>

2. FORMALITETER VED HENFØRSEL UNDER PROCEDUREN FOR AKTIV FORÆDLING (TILBAGEBETALINGSORDNINGEN) I FRANKRIG

2.1. Validering af to IM 4-angivelser, rubrik 37 kode 4151, den 1. og 30. september.

2.2. Det franske toldvæsen sender to INF 1 oplysningsskemaer til toldvæsenet i Det Forenede Kongerige.

3. FORMALITETER I DET FORENEDE KONGERIGE

3.1. Opgørelsen i UK omfatter tre henførsler under proceduren i juli.

Fristen for afslutning af proceduren for alle disse henførsler udløber den 31. oktober; afslutningsopgørelsen skal forelægges senest den 30. november.

For disse varer eller produkter fastlægges vurderingselementerne i overensstemmelse med kodeksens artikel 121; datoen herfor er 31. oktober.

3.2. Der skal foretages følgende beregninger ved modtagelsen af oplysningsskemaet.

3.2.1. opstået toldskyld for 2000 kg og 3000 kg B.

3.2.2. mængden af indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

og

>REFERENCE TIL EN GRAFIK>

3.2.3. værdien af indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

>REFERENCE TIL EN GRAFIK>

3.2.4. afgifter, der skal betales:

>REFERENCE TIL EN GRAFIK>

>REFERENCE TIL EN GRAFIK>

3.2.5. udligningsrenter:

mængder og perioder, der anvendes til beregning af udligningsrenter:

2000 kg - 2 måneder (1. august til 30. september)

og

3000 kg - 2 måneder (1. august til 30. september)

3.2.6. udligningsrenter:

importafgifter × periode × % rentesats:

>REFERENCE TIL EN GRAFIK>

>REFERENCE TIL EN GRAFIK>

3.2.7. beløb, som skal indberettes til de franske myndigheder:

første INF 1. rubrik 9a. 720 EUR

rubrik b. 17,41 EUR

andet INF 1. rubrik 9a. 1080 EUR

rubrik 9b. 26,12 EUR

4. FORMALITETER I FRANKRIG

Når det franske toldvæsen har modtaget besked om disse beløb, opkræves både importafgiften og udligningsrenterne.

5. FORMALITETER VED AFSLUTNING AF PROCEDUREN FOR AKTIV FORÆDLING (SUSPENSIONSORDNINGEN) I DET FORENEDE KONGERIGE

Når bevillingshaveren forelægger afslutningsopgørelsen (den 30. november), skal der kun indgives T1-angivelser for forsendelser til Frankrig for 5000 kg af forædlingsprodukt B; de resterende 2500 kg anses for at være overgået til fri omsætning.

5.1. Følgelig er der opstået toldskyld i UK for 2500 kg B.

5.2. Mængde indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

5.3. Værdien af indførselsvarer svarende til den mængde af B, for hvilken der er opstået toldskyld:

>REFERENCE TIL EN GRAFIK>

5.4. Afgifter i alt, der skal betales:

>REFERENCE TIL EN GRAFIK>

5.5. Udligningsrenter:

5.5.1. mængde af A, for hvilken proceduren anses for afsluttet:

>REFERENCE TIL EN GRAFIK>

5.5.2. for henførsler under proceduren den 1. juli og den 15. juli kan proceduren derfor betragtes som afsluttet

5.5.3. mængder og perioder, der benyttes ved beregningen af udligningsrenter:

5000 kg 3 måneder (1. august til 31. oktober)

5.5.4. udligningsrenter:

importafgifter × periode × rentesats:

>REFERENCE TIL EN GRAFIK>

6. EFTERFØLGENDE FORMALITETER I FRANKRIG

6.1. Bevillingshaveren indgiver en godtgørelsesanmodning ved at forelægge to udførselsangivelser for 3000 kg af det fremstillede forædlingsprodukt C.

Beregninger:

6.2. Mængdenøgle (indførselsvarer)

a) indførselsvarer: 5000 kg B

b) fremstillede produkter:

- 4000 kg C indeholdende 4000 kg B

- 500 kg D indeholdende 500 kg B

i alt 4500 kg B

c) fordeling i kg B:

>TABELPOSITION>

d) mængde forædlingsprodukter, for hvilken der ikke kan ydes godtgørelse:

1000 kg C og 500 kg D

e) mængde indførselsvarer B svarende til 1000 kg C:

>REFERENCE TIL EN GRAFIK>

f) mængde indførselsvarer B svarende til 500 kg D:

første mulighed: produkt D beskattes efter kodeksens artikel 122:

De for produkt D gældende importafgifter pålægges kun den del af D, som forholdsmæssigt svarer til den udførte del af de andre forædlingsprodukter (dvs. dem, der ikke er opført på listen).

- mængde af de udførte produkter i kg B:

>REFERENCE TIL EN GRAFIK>

- udført andel:

3333,33/(5000 - 555,6) × 100 % = 75 %

- beskatning i henhold til kodeksens artikel 122:

75 % × 500 kg D = 375 kg D

- beskatning i henhold til artikel 121:

500 kg - 375 kg = 125 kg D

- mængde indførselsvarer B svarende til den mængde D, som artikel 121 finder anvendelse på:

>REFERENCE TIL EN GRAFIK>

- konklusion:

i) anvendelse af kodeksens artikel 122 for 375 kg D

ii) anvendelse af kodeksens artikel 121 for 138,89 kg B

iii) ingen godtgørelse mulig for 1111,11 kg B + 138,89 kg B = 1250 kg B

anden mulighed: produkt D beskattes ikke efter kodeksens artikel 122:

ingen godtgørelse mulig for 1111,11 kg B + 555,56 kg B = 1666,67 kg B

6.3. Mulighed for godtgørelse af importafgifter:

første mulighed: produkt D beskattes efter kodeksens artikel 122:

a) ingen godtgørelse mulig for 1111,11 kg B + 138,89 kg B = 1250 kg B

b) afgifter betalt ved henførsel af 5000 kg B under proceduren: 720 EUR + 1080 EUR = 1800 EUR

c) andel, for hvilken der kan indrømmes godtgørelse:

5000 kg - 1250 kg = 3750 kg

d) godtgørelse af:

>REFERENCE TIL EN GRAFIK>

anden mulighed: produkt D beskattes ikke efter kodeksens artikel 122:

a) ingen godtgørelse mulig for 1111,11 kg B + 555,56 kg B = 1666,67 kg B

b) afgifter betalt ved henførsel af 5000 kg B under proceduren: 720 EUR + 1080 EUR = 1800 EUR

c) andel, for hvilken der kan indrømmes godtgørelse: 5000 kg B - 1666,67 kg B = 3333,33 kg B

d) godtgørelse af importafgifter på i alt:

>REFERENCE TIL EN GRAFIK>

6.4. Udligningsrenter, som kan godtgøres:

beregninger (udligningsrenter opkrævet ved henførsel under proceduren 17,41 EUR + 26,12 EUR = 43,53 EUR):

første mulighed: produkt D beskattes efter kodeksens artikel 122:

godtgørelse af udligningsrenter på i alt:

>REFERENCE TIL EN GRAFIK>

anden mulighed: produkt D beskattes ikke efter kodeksens artikel 122:

godtgørelse af udligningsrenter på i alt:

>REFERENCE TIL EN GRAFIK>

Mulige metoder for anvendelse af udligningsrenter i de tilfælde, hvor der foretages supplerende forædling af varer uden for Fællesskabet

(kodeksens artikel 123)

I. INDLEDNING

For at udjævne uberettigede finansielle fordele, der måtte opstå ved at udsætte toldskylden, når forædlingsprodukter eller varer i uforandret stand, der tidligere var henført under proceduren for aktiv forædling, overgår til fri omsætning, skal der opkræves udligningsrenter af de importafgifter, der skal betales.

For at sikre en ensartet anvendelse af disse bestemmelser er der anført en række regneeksempler, som viser, hvordan beregningen skal foretages i tilfælde af periodevis opgørelse.

For at kunne finde det korrekte beløb af udligningsrenterne er der tre faktorer, der skal tages i betragtning:

- de importafgifter, der skal betales

- rentesatsen

- i hvilken periode, der skal betales renter.

Hvis der skal betales renter, er det til den sats, der gælder i den medlemsstat, hvor forædlingsprocesserne eller den første af disse processer fandt sted.

Udligningsrenterne kan pålægges fra den første dag i måneden efter den måned, hvor indførselsvarerne blev henført under proceduren, indtil den sidste dag i den måned, hvor toldskylden opstod. Renterne beregnes pr. kalendermåned, med minimum en måned.

For at forhindre konkurrenceforvridning gives derfor følgende eksempler på, hvordan disse regler under forskellige omstændigheder kan påvirke udligningsrenterne.

For at illustrere de forskellige muligheder mere klart, benyttes konkrete "sager", som viser, om der skal betales renter, og i givet fald for hvilken periode.

Endelig er det vigtigt at huske på, at der skelnes mellem to typer af procedurer for aktiv forædling: suspensionsordningen (anvendelse af importafgifter er suspenderet) og tilbagebetalingsordningen (afgifterne betales allerede, når varerne henføres under proceduren).

II. MULIGE TILFÆLDE

Tilfælde nr. 1: Varer henført under proceduren for aktiv forædling (AF) under tilbagebetalingsordningen udføres midlertidigt til videre forarbejdning; de genindførte produkter overgår øjeblikkeligt til fri omsætning uden igen at blive henført under AF.

Her betales importafgiften på basis af den differentielle metode, der gælder for proceduren for passiv forædling.

Eftersom importafgiften blev betalt for indførselsvarerne, da de blev henført under AF, er der ikke tale om uberettigede finansielle fordele som følge af udsættelse af toldskylden, og derfor pålægges der ikke udligningsrenter.

Eftersom AF-proceduren ikke kan afsluttes for de midlertidigt udførte varers vedkommende, kan virksomheden ikke kræve godtgørelse af de importafgifter, der blev betalt for disse varer i starten.

Eksempel

1. 15. januar: bomuldsgarn henføres under AF, tilbagebetalingsordningen (frist for genudførsel: et år)

2. 15. juni: bomuldsstof udføres til videre forarbejdning

3. 15. oktober: slutprodukt (beklædningsgenstande af bomuld) genindføres og overgår til fri omsætning.

Konklusioner

1. Importafgiften anvendes fra den 15. oktober i overensstemmelse med proceduren for passiv forædling.

2. Bevillingshaveren har ikke opnået uberettigede finansielle fordele, og overgangen til fri omsætning den 15. oktober giver derfor ikke anledning til udligningsrenter.

Tilfælde nr. 2: De samme varer er henført under AF, tilbagebetalingsordningen, men denne gang henføres produkterne, når de genindføres efter videre forarbejdning uden for Fællesskabet, igen under AF, tilbagebetalingsordningen.

Her skal importafgiften, der pålægges ifølge den differentielle metode, som gælder ved proceduren for passiv forædling, betales, når varerne igen henføres under AF (tilbagebetalingsordningen); heller ikke i dette tilfælde pålægges der udligningsrenter.

Når forædlingsprodukterne efterfølgende udføres, skal anmodningen om godtgørelse omfatte begge former for betalt afgift.

Eksempel

1. 15. januar: bomuldsgarn henføres under AF, tilbagebetalingsordningen (frist for genudførsel: et år)

2. 15. juni: bomuldsstof udføres til videre forarbejdning

3. 15. oktober: mønstret og farvet bomuldsstof genindføres og henføres igen under AF, tilbagebetalingsordningen

4. 15. december: nogle af slutprodukterne (beklædningsgenstande af bomuld) udføres.

Konklusioner

1. Importafgiften anvendes fra den 15. oktober i overensstemmelse med proceduren for passiv forædling.

2. Bevillingshaveren kan anmode om godtgørelse af de importafgifter, der er betalt den 15. januar og den 15. oktober, svarende til den del af garnet og stoffet, der indgår i de beklædningsstykker, der blev udført den 15. december.

3. Afgifterne tilbagebetales ikke for de beklædningsstykker, der bliver solgt inden for Fællesskabet, men eftersom der ikke er opnået uberettigede finansielle fordele, skal der heller ikke betales udligningsrenter.

Tilfælde nr. 3: De samme varer er henført under AF under tilbagebetalingsordningen, og når produkterne genindføres efter videre forarbejdning uden for Fællesskabet, henføres de igen under AF, men denne gang under suspensionsordningen.

Eftersom henførsel under AF (suspensionsordningen) afslutter AF (tilbagebetalingsordningen), kan bevillingshaveren anmode om tilbagebetaling af de importafgifter, der blev betalt, da varerne først blev henført under tilbagebetalingsordningen.

I dette tilfælde fastsættes det importafgiftsbeløb, der blev suspenderet, da varerne blev henført under AF for anden gang, i henhold til kodeksens artikel 123.

Hvis produkterne i sidste instans overgår til fri omsætning, vil der blive pålagt udligningsrenter fra den første dag i måneden efter den måned, hvor varerne blev henført under AF, suspensionsordningen (i dette tilfælde, da de blev genindført efter videre forarbejdning), til den sidste dag i den måned, hvor toldskylden opstod.

Med andre ord tæller den tidligere periode ikke, hvor varerne befandt sig under AF, tilbagebetalingsordningen, og derpå uden for Fællesskabet.

Eksempel

1. 15. januar: bomuldsgarn henføres under AF, tilbagebetalingsordningen, i Frankrig (frist for genudførsel: 12 måneder)

2. 15. juni: bomuldsstof udføres til videre forarbejdning

3. 15. oktober: mønstret og farvet bomuldsstof genindføres i Det Forenede Kongerige og henføres igen under AF (suspensionsordningen) (frist for genudførsel: tre måneder)

4. 15. december: nogle af slutprodukterne (beklædningsgenstande af bomuld) udføres

5. 15. januar: overgang til fri omsætning for de beklædningsstykker, der ikke bliver genudført

6. 14. februar: indlevering af angivelse til afslutning af proceduren.

Konklusioner

1. Efter henførsel af varerne under AF (suspensionsordningen) den 15. oktober kan der anmodes om tilbagebetaling af de importafgifter, der blev betalt den 15. januar for den første henførsel under tilbagebetalingsordningen.

2. Fastsættelse af importafgiftsbeløbet, der suspenderes, når varerne henføres under AF for anden gang (suspensionsordningen), sker i henhold til kodeksens artikel 123.

3. Suspensionsordningen kan afsluttes for de varer, der er medgået til de beklædningsgenstande, der udføres.

4. Salget af nogle af beklædningsgenstandene i Fællesskabet giver anledning til toldskyld. I dette tilfælde vil der blive pålagt udligningsrenter samt importafgifter.

5. Da disse beklædningsgenstande overgår til fri omsætning den 15. januar, vil renten blive pålagt med den sats, der gælder i den medlemsstat, hvor varerne blev henført under suspensionsordningen (dvs. Det Forenede Kongerige).

Ved beregning af den periode, i hvilken der kan pålægges renter, skal man være opmærksom på, at der ikke er opnået uberettigede finansielle fordele, før varerne blev angivet til suspensionsordningen. Renteperioden løber derfor fra 1. november til 31. januar det følgende år, dvs. tre kalendermåneder.

Tilfælde nr. 4: Varerne henføres under AF, suspensionsordningen, og udføres derpå midlertidigt til videre forarbejdning. De genindførte slutprodukter overgår øjeblikkeligt til fri omsætning uden igen at blive henført under AF.

Overgangen til fri omsætning for de produkter, der er opnået efter videre forædlingsprocesser, giver anledning til toldskyld. Følgelig vil der blive pålagt såvel udligningsrenter som importafgifter til den sats, der var gældende i den medlemsstat, hvor varerne blev henført under proceduren. Der skal betales renter ikke blot for den periode, hvor varerne var under suspensionsordningen, men også for den tid, de var uden for Fællesskabet og blev videre forarbejdet.

Ved beregning af det skyldige rentebeløb tæller den periode, hvor varerne var uden for Fællesskabets toldområde, i dette tilfælde.

Eksempel

1. 15. januar: bomuldsgarn henføres under AF, suspensionsordningen, i Frankrig (frist for udførsel: et år)

2. 15. juni: bomuldsstof udføres til videre forarbejdning

3. 15. oktober: beklædningsgenstande af bomuld genindføres i Det Forenede Kongerige og overgår til fri omsætning.

Konklusioner

1. De importafgifter, der var gældende på tidspunktet for overgangen til fri omsætning (15. oktober), beregnes i henhold til kodeksens artikel 123.

2. Der skal betales udligningsrenter. Rentesatsen er den sats, der gælder i Frankrig. Den periode, for hvilken der skal betales renter, er fra 1. februar til 31. oktober, dvs. ni måneder.

Tilfælde nr. 5: De samme varer henføres under AF, suspensionsordningen, og udføres derpå midlertidigt til videre forarbejdning. De genindførte produkter henføres igen under suspensionsordningen.

I dette tilfælde bliver afgiften i forbindelse med den videre forædlingsproces igen suspenderet, når varerne henføres under suspensionsordningen for anden gang.

Hvis proceduren afsluttes, ved at slutprodukterne overgår til fri omsætning, fastsættes satsen for udligningsrenterne på sædvanlig måde. Renterne gælder fra den første dag i den måned, der følger efter den, hvor varerne først blev henført under AF, til den sidste dag i den måned, i hvilken toldskylden opstod.

Udligningsrenterne pålægges i dette tilfælde også for den tid, i hvilken de udførte varer blev videre forarbejdet.

Eksempel

1. 15. januar: bomuldsgarn henføres under AF, suspensionsordningen, i Frankrig (frist for genudførsel: 12 måneder)

2. 15. juni: bomuldsstof udføres til videre forarbejdning

3. 15. oktober: mønstret og farvet bomuldsstof genindføres i Det Forenede Kongerige og henføres igen under AF (suspensionsordningen) - frist for genudførsel: tre måneder

4. 15. december: nogle af slutprodukterne (beklædningsgenstande af bomuld) udføres

5. 15. januar: resten af beklædningsgenstandene overgår til fri omsætning

6. 14. februar: indlevering af angivelsen til afslutning af proceduren.

Konklusioner

1. Da varerne igen bliver henført under suspensionsordningen den 15. oktober, beregnes de suspenderede importafgifter i henhold til kodeksens artikel 123.

2. Suspensionsordningen kan afsluttes for de varer, der er medgået til de beklædningsgenstande, der blev udført.

3. Ved salget af de resterende beklædningsgenstande inden for Fællesskabet opstår der en toldskyld, således at der skal betales såvel udligningsrenter som importafgifter.

Eftersom nogle af beklædningsgenstandene overgik til fri omsætning den 15. januar, vil der blive pålagt renter med den sats, der var gældende i Frankrig på det tidspunkt.

Renterne beregnes fra 1. februar til 31. januar det følgende år, dvs. 12 måneder.

Tilfælde nr. 6: De samme varer henføres under AF, suspensionsordningen, og udføres derpå midlertidigt til videre forarbejdning. De genindførte produkter henføres igen under AF, men denne gang under tilbagebetalingsordningen.

Importafgifterne og udligningsrenterne skal betales på tidspunktet for henførslen under tilbagebetalingsordningen.

Importafgifterne beregnes i henhold til kodeksens artikel 123.

Der skal betales renter for perioden fra den første dag i den måned, der følger efter den, hvor varerne først blev henført under proceduren, til den sidste dag i den måned, i hvilken de blev henført under tilbagebetalingsordningen.

Der skal også betales udligningsrenter for den periode, hvor de udførte varer gennemgik videre forarbejdning uden for Fællesskabet.

Bemærk, at udligningsrenterne skal refunderes sammen med importafgifterne, når tilbagebetalingsordningen bliver endeligt afsluttet i forbindelse med udførsel af forædlingsprodukterne.

Eksempel

1. 15. januar: bomuldsgarn henføres under AF, suspensionsordningen, i Frankrig (frist for genudførsel: 12 måneder)

2. 15. juni: bomuldsstof udføres til videre forarbejdning

3. 15. oktober: mønstret og farvet bomuldsstof genindføres i Det Forenede Kongerige og henføres igen under AF, denne gang under tilbagebetalingsordningen (frist for genudførsel: tre måneder)

4. 15. december: nogle af slutprodukterne (beklædningsgenstande af bomuld) udføres.

Konklusioner

1. Henførslen af varerne under tilbagebetalingsordningen den 15. oktober indebærer, at varerne overgår til fri omsætning, og at der skal betales importafgifter, der er beregnet i henhold til kodeksens artikel 123, samt udligningsrenter.

Rentesatsen er den, der var gældende i Frankrig på tidspunktet for overgangen til fri omsætning.

Renterne beregnes fra 1. februar til 31. oktober, dvs. ni måneder.

2. Udførslen af nogle af beklædningsgenstandene den 15. december berettiger til delvis tilbagebetaling af de importafgifter og udligningsrenter, der blev betalt, da varerne blev henført under tilbagebetalingsordningen. Godtgørelsesanmodningen skal indleveres senest sekst måneder efter den dato, hvor udførslen fandt sted.

KAPITEL 2

TOLDOPLAG

Sædvanlige behandlinger

(artikel 531)

Blanding af olivenolie

Blanding af olivenolie kan ske inden for de grænser, der er fastsat i bilag 72, som omfatter de sædvanlige behandlinger, der kan finde sted under toldoplagsproceduren.

Punkt 12 i bilag 72 tillader tilsætning af en lille mængde af et andet produkt, men varernes oprindelige art skal dog bevares. I så fald er det kun de produkter, der er blevet tilsat, som må henhøre under en anden ottecifret KN-kode (dvs. under en anden KN-kode end den for hovedvaren gældende).

For olivenolies vedkommende kunne denne behandling derfor være mulig i tilfælde af tilsætning af små mængder jomfruolie henhørende under KN-kode 1509 10 10 eller 1509 10 90 til raffineret olie henhørende under KN-kode 1509 90 00, forudsat at sidstnævnte ikke mister sine fysiske og kemiske parametre, og det fremstillede produkt også henhører under KN-kode 1509 90 00. Samme princip gælder for tilsætning af olivenolie henhørende under pos. 1509 eller 1510 til olivenolie henhørende under KN-kode 1510 00 90.

I forbindelse med de sædvanlige behandlinger, der henvises til under punkt 14 i bilag 72, er det kun olivenolie, der er tariferet under samme ottecifrede KN-kode, der kan blandes.

Fælles oplagring

(artikel 534)

Kodeksens artikel 106, stk. 1, litra a), tillader, at fællesskabsvarer, som ikke er henført under proceduren, opbevares i det samme toldoplag som varer, der er henført under proceduren. I dette tilfælde er princippet, at det skal være muligt til enhver tid at identificere disse varer.

Det er dog muligt at afvige fra dette princip, såfremt "fælles oplagring" er tilladt:

Med mindre andet fremgår af særlige regler for andre områder vedrørende oplagring af varer (jf. kodeksens artikel 1) eller af bestemmelserne om ret til præferencefordele, er der ifølge artikel 534, stk. 2, tale om "fælles oplagring", når opbevaringen af fællesskabsvarer, der ikke er henført under proceduren, og ikke-fællesskabsvarer, der er henført under proceduren, i samme toldoplag ikke gør det muligt til enhver tid at identificere de enkelte varers toldmæssige status.

Der kan gives tilladelse til "fælles oplagring", under forudsætning af at disse varer henhører under samme ottecifrede KN-kode, har samme handelskvalitet og de samme tekniske egenskaber.

Når varer, der opbevares under fælles oplagring, angives til en anden toldmæssig bestemmelse eller anvendelse, kan de anses for at være enten fællesskabsvarer eller ikke-fællesskabsvarer efter virksomhedens eget valg, under forudsætning af at den oprindelige mængde af hver vareart inden den fælles oplagring forbliver uforandret.

Eksempel

10000 l mineralolie (ikke-fællesskabsvarer under toldoplagsproceduren) og 10000 l mineralolie (fællesskabsvarer ikke under proceduren) kunne oplagres i en enkelt tank, hvis begge varearter henhører under samme ottecifrede KN-kode, har samme handelskvalitet og de samme tekniske egenskaber.

Når der bliver angivet 10000 l mineralolie til genudførsel, kunne proceduren anses for at være afsluttet.

KAPITEL 3

PROCEDUREN FOR AKTIV FORÆDLING

Produktionstilbehør

(artikel 538)

Eksempler på behandling af produktionstilbehør

1. Hvis produktionstilbehøret medgår fuldt ud under forædlingen, og 100 % af forædlingsprodukterne genudføres, kan der indrømmes fuldstændig afgiftsfritagelse for produktionstilbehøret.

2. Hvis produktionstilbehøret medgår fuldt ud under forædlingen, men kun 50 % af forædlingsprodukterne genudføres, kan der indrømmes afgiftsfritagelse for 50 % af produktionstilbehøret.

Importafgifter og renter pålægges den del af produktionstilbehøret, der anvendes til fremstillingen af den resterende mængde forædlingsprodukter, for hvilke der er opstået toldskyld.

3. Hvis produktionstilbehøret kun medgår delvist, og kun denne del af forædlingsprodukterne genudføres, medens den resterende, ubrugte del af produktionstilbehøret overgår til fri omsætning, kan afgiftsfritagelse indrømmes for den del af produktionstilbehøret, der bruges ved fremstillingen af de forædlingsprodukter, der genudføres.

Importafgifter og renter pålægges den del af det resterende produktionstilbehør, der ikke bliver benyttet, og som overgår til fri omsætning.

4. Hvis der bruges produktionstilbehør, men det ikke medgår for en vis del af de forædlingsprodukter, der genudføres, og hvis der opstår toldskyld for produktionstilbehøret, kan der pålægges importafgifter og renter for dette produktionstilbehør. Imidlertid vil den proportionelle "økonomiske" værdi af det produktionstilbehør, der indgår i de genudførte forædlingsprodukter, kunne fratrækkes i toldværdien for produktionstilbehøret.

Eksempel

Vi går ud fra følgende forenklede antagelser: Lad os antage, at en katalysator henføres under proceduren, at den kan anvendes i ti år, og at værdien heraf kan sættes til 10000 EUR. Lad os videre antage, at der fremstilles ti forædlingsprodukter det første år, som efterfølgende bliver genudført, mens produktionstilbehøret overgår til fri omsætning. Hvad vil proportionalværdien være af forædlingsprodukterne og den resterende katalysator?

Værdien af katalysatoren ville være 10 år/10000 EUR, altså 1000 EUR pr. år. Dermed kunne proportionalværdien af forædlingsprodukterne være 1000 EUR. Denne værdi skulle fratrækkes de 10000 EUR. Den "resterende" proportionalværdi af katalysatoren kunne være 9000 EUR, som skulle tages med i beregningen, når toldskylden skulle fastsættes.

Ækvivalente varer

(Artikel 541, stk. 3)

For de i bilag 74 omhandlede varer finder de særlige bestemmelser i nævnte bilag anvendelse.

Anvendelse af ækvivalens for mælk og mejeriprodukter er kun tilladt, hvis indholdet af mælketørstof, mælkefedt og mælkeprotein i de ækvivalente varer ikke er mindre end indholdet af disse stoffer i de indførte varer.

Indholdet af disse stoffer i indførselsvarerne og i de ækvivalente varer skal være angivet i henførselsangivelsen (IM/EX) eller i udførselsangivelsen (EX/IM) samt i de relevante oplysningsskemaer (INF 9 eller INF 5), således at ækvivalensen kan kontrolleres.

Når der foretages fysisk kontrol, kan følgende udspille sig:

1. Hvis der foretages fysisk stikprøvekontrol på en enkelt forsendelse af ækvivalente varer, der skal udføres (EX/IM), må den respektive forsendelse af indførselsvarer ikke indeholde en større mængde af en eller flere af disse bestanddele. Hvis en del af den indførte forsendelse udgør en større mængde for en eller flere af disse bestanddele, kan ækvivalensordningen ikke anvendes for den respektive del.

Eksempel

Som ækvivalent vare anvendes og udføres 1000 kg mælkepulver (KN-kode 0402 21 17 ) med et fedtindhold på 3 vægtprocent; der kan så henføres 1000 kg mælkepulver (KN-kode 0402 21 17 ) med et fedtindhold på 3 vægtprocent eller derunder under proceduren. Men hvis fedtindholdet var på 6 % for 250 kg af forsendelsen, kunne disse 250 kg ikke henføres under proceduren og kunne ikke erstattes af en anden forsendelse på 250 kg, der opfyldte kriteriet.

2. Hvis der foretages repræsentative prøveudtagninger for en bestemt referenceperiode, for eksempel for alle varer, der udføres og henføres under proceduren i henhold til en bevilling, kan kontrollen foregå for eksempel på grundlag af "afslutningsopgørelsen". I så fald skulle afslutningsopgørelsen angive summen af alle disse bestanddele for alle forsendelser af udførte ækvivalente varer, der skulle sættes i relation til alle indførte forsendelser i pågældende referenceperiode, hvorved der skulle tages hensyn til de naturlige variationer i indholdet (mængder).

Samlet afslutning

(artikel 546)

Eksempler på månedlig og kvartalsvis opgørelse

Samtidig anvendelse af kodeksens artikel 118, stk. 2, andet afsnit, og artikel 546.

Nedenstående eksempler er baseret på følgende antagelser:

a) der er meddelt bevilling til proceduren for aktiv forædling (suspensionsordningen)

b) der er udstedt en samlet tilladelse til overgang til fri omsætning i henhold til artikel 546

c) indførselsvarerne, hvad enten der er tale om varer i uforandret stand eller forædlingsprodukter, udsendes på fællesskabsmarkedet i henhold til artikel 546 i gennemførelsesbestemmelserne

d) afslutningsperioden er for det anførte eksempel tre måneder.

>TABELPOSITION>

Eksempel A: månedlig opgørelse

Opgørelsen omfatter tre tilfælde af henførsel under proceduren i januar (1., 15. og 31. i måneden).

Alle disse henførsler skal være afsluttet senest den 30. april; afslutningsopgørelsen skal forelægges senest den 30. maj.

Med henblik på kodeksens artikel 218, stk. 1, første afsnit, anses angivelsen om overgang til fri omsætning for at være indgivet og antaget og frigivelsen for at være meddelt på det tidspunkt, hvor afslutningsopgørelsen forelægges. For disse varer og produkter fastlægges beskatningselementerne på grundlag af kodeksens artikel 121 eller 122.

Eksempel B: månedsvis opgørelse

Opgørelsen omfatter ni tilfælde af henførsel under proceduren i løbet af et kvartal:

- 1., 15. og 31. januar

- 1., 15. og 28. februar

- 1., 15. og 31. marts.

Alle disse henførsler skal være afsluttet senest den 30. juni; afslutningsopgørelsen skal forelægges senest den 30. juli.

Med henblik på kodeksens artikel 218, stk. 1, første afsnit, anses angivelsen om overgang til fri omsætning for at være indgivet og antaget og frigivelsen for at være meddelt på det tidspunkt, hvor afslutningsopgørelsen forelægges. For disse varer og produkter fastlægges beskatningselementerne på grundlag af kodeksens artikel 121 eller 122.

KAPITEL 4

FORARBEJDNING UNDER TOLDKONTROL

(artikel 552, stk. 1)

BILAG 76, DEL A

Løbenummer 8

Eksempel på forarbejdning til produkter til civil luftfart, hvortil der kunne udstedes et dygtighedsbevis

En virksomhed ansøger om en bevilling til at henføre trykte kredsløbskort til proceduren for forarbejdning under toldkontrol med henblik på at fremstille navigationsinstrumenter til brug i civil luftfart.

Denne virksomhed har fået bevilling fra en europæisk luftfartsmyndighed til at udstede dygtighedsbeviser for de navigationsinstrumenter, der skal fremstilles.

Som følge af, at der kan udstedes et dygtighedsbevis for navigationsinstrumenterne, kunne de økonomiske forudsætninger anses for at være opfyldt for de trykte kredsløbskort i overensstemmelse med løbenummer 8 i bilag 76, del A.

Når navigationsinstrumenterne overgår til fri omsætning, kan dygtighedscertifikatet forelægges for afslutningstoldstedet.

Løbenummer 10

Eksempel på beregning af "importafgiftsfordel"

>PIC FILE= "C_2001269DA.003301.TIF">

Formel:

Importafgiftsbeløb uden FTK - importafgiftsbeløb med FTK = importafgiftsfordel

KAPITEL 5

MIDLERTIDIG INDFØRSEL

ATA CARNET

Bevilling til proceduren

Del 1

1. Forelæggelse af et ATA-carnet for et af toldmyndighederne bemyndiget toldsted med henblik på at få adgang til proceduren for midlertidig indførsel gælder som indgivelse af bevillingsansøgning, og antagelsen af carnetet (bladet for midlertidig indførsel) gælder som bevilling til proceduren.

2. De varer, der kan indføres midlertidigt efter fremgangsmåden i stk. 1, er anført i følgende liste.

3. ATA-carneter kan kun antages af toldstederne, hvis de:

a) er udstedt i et land, der er kontraherende part i

- ATA-konventionen(1), eller

- Istanbul-konventionen, og har accepteret Toldsamarbejdsrådets rekommandationer af 25. juni 1992 om antagelse af CPD/ATA-carneter som led i proceduren for midlertidig indførsel inden for de frister og på de vilkår, der er fastsat i nævnte rekommandationer og som er påtegnet og garanteret af en sammenslutning, der indgår i en international garantikæde.

b) bærer toldmyndighedernes påtegning i den rubrik på carnetets omslag, der er beregnet hertil, og

c) gælder i Fællesskabets toldområde.

Henførsel af varer under proceduren

Del 2

ATA-carnetet skal forelægges med henblik på varernes henførsel under proceduren for midlertidig indførsel ved ethvert bemyndiget indpassagested. Indpassagestedet optræder dermed som henførselstoldsted.

Dog gælder det, at hvis

a) det bemyndigede indpassagested ikke er i stand til at verificere, om alle de betingelser, der gælder for anvendelse af proceduren for midlertidig indførsel, er opfyldt, eller

b) indpassagestedet ikke er bemyndiget som henførselstoldsted

tillader dette toldsted, at forsendelsen af varer mellem indpassagestedet og et bestemmelsestoldsted, som er i stand til at foretage de nødvendige undersøgelser, sker på grundlag af ATA-carnetet anvendt som forsendelsesdokument.

Del 3

Henførselstoldstedet:

a) kontrollerer de oplysninger, der er anført i rubrik A til G på indførselsbladet

b) udfylder talonen og rubrik H på indførselsbladet og under punkt b) i denne rubrik anfører fristen for varernes genudførsel, der ikke må overstige carnetets gyldighedsfrist, dog med forbehold af de særlige frister, der er omhandlet i kodeksens artikel 140, stk. 2

c) anfører navn og adresse på henførselstoldstedet i rubrik H, punkt e), på genudførselsbladet, og

d) beholder indførselsbladet.

Afslutning af proceduren

Del 4

ATA-carnetet skal forelægges for et bemyndiget afslutningstoldsted.

Del 5

Afslutningstoldstedet skal:

a) udfylde talonen og rubrik H i genudførselsbladet

b) beholde genudførselsbladet, som straks skal sendes til det i rubrik H, punkt e), på dette blad anførte toldsted.

Beskatningsbestemmelser

Del 6

Hvis der konstateres en overtrædelse eller uregelmæssigheder under eller i forbindelse med en midlertidig indførsel på grundlag af et ATA-carnet, finder bestemmelserne i artikel 454 og 455 samt i artikel 458 til 461, for så vidt angår de tilfælde, hvor et ATA-carnet anvendes som forsendelsesdokument, tilsvarende anvendelse ved inddrivelse af skyldige importafgifter.

Overførsel af varer

Del 7

Varer indført under proceduren for midlertidig indførsel på grundlag af et ATA-carnetet skal forsendes inden for Fællesskabets toldområde, uden andre toldformaliteter, indtil formaliteterne vedrørende afslutningen af proceduren er gennemført. Artikel 452 finder tilsvarende anvendelse.

Fornyelse af ATA-carneter

Del 8

1. Hvis det kan forudses, at en midlertidig indførsel vil vare længere end det tilsvarende ATA-carnets gyldighedsperiode, fordi carnetets indehaver ikke kan genudføre varerne, kan den udstedende sammenslutning udstede et erstatningscarnet. Carnetets indehaver returnerer det oprindelige carnet til den udstedende sammenslutning.

2. Erstatningscarnetet forelægges for det kompetente toldsted på det sted, hvor varerne befinder sig. Dette toldsted foretager følgende formaliteter:

a) det frigør det oprindelige carnet ved påtegning af genudførselsbladet, som det omgående sender til det oprindelige toldsted for midlertidig indførsel (henførselstoldstedet)

b) det antager erstatningscarnet til behandling og beholder indførselsbladet efter at have overført den sidste dato for genudførsel - med en eventuel forlængelse - fra det oprindelige carnet, samt dettes nummer.

3. Ved afslutning af proceduren for midlertidig indførsel foretager afslutningstoldstedet (genudførselstoldstedet) de formaliteter, der er fastsat i del 5, ved at påtegne erstatningscarnetets genudførselsblad, som det omgående sender tilbage til det toldsted, der har antaget erstatningscarnetet.

4. Ansvaret for at udstede et erstatningscarnet påhviler den udstedende sammenslutning. Hvis et ATA-carnet udløber, og indehaveren ikke er i stand til at genudføre varerne, og den udstedende sammenslutning afslår at udstede et erstatningscarnet, skal toldmyndighederne kræve toldformaliteterne vedrørende midlertidig indførsel overholdt.

Liste over de varer, for hvilke der især kan ansøges om midlertidig indførsel ved forelæggelse af et ATA-carnet

1. Fagligt udstyr.

2. Varer til forevisning eller anvendelse på udstillinger, messer, kongresser eller lignende arrangementer.

3. Undervisningsmateriale og videnskabeligt udstyr, reservedele og tilbehør, værktøjer der er specielt beregnet til vedligeholdelse, eftersyn, justering eller reparation af sådant materiale eller udstyr.

4. Medicinsk-kirurgisk udstyr og laboratorieudstyr.

5. Katastrofeudstyr.

6. Emballager, for hvilke der kan kræves skriftlig angivelse.

7. Varer af enhver art, som skal undergives forsøg, eksperimenter eller demonstrationer, herunder forsøg og eksperimenter, der er nødvendige for en godkendelse, bortset fra forsøg, eksperimenter og demonstrationer, der gennemføres i erhvervsmæssigt øjemed.

8. Varer af enhver art, som skal anvendes ved gennemførelsen af forsøg, eksperimenter og demonstrationer, bortset fra forsøg, eksperimenter og demonstrationer, der gennemføres i erhvervsmæssigt øjemed.

9. Vareprøver, dvs. genstande, der repræsenterer en bestemt kategori af varer, der allerede fremstilles, eller som er eksempler på varer, der planlægges fremstillet, men ikke identiske genstande, der indføres af samme person eller sendes til en enkelt modtager, og ikke i sådanne mængder, at de som helhed betragtet ikke længere udgør vareprøver i sædvanlig handelsmæssig forstand.

10. Erstatningsproduktionsmidler, der midlertidigt stilles gratis til rådighed for importøren af eller på initiativ af leverandøren af lignende produktionsmidler, der vil blive indført senere til overgang til fri omsætning, eller af produktionsmidler, som anvendes og tilbageleveres, når reparationen er udført.

11. Kunstværker, der indføres for at blive udstillet med henblik på salg.

12. Kinematografiske positivfilm, eksponerede og fremkaldte, der skal besigtiges inden deres kommercielle anvendelse.

13. Film, magnetbånd og film påført magnetspor, der er beregnet til lydindspilning, eftersynkronisering eller reproduktion.

14. Film, der viser produkters art, eller hvorledes udenlandske produkter eller materiel fungerer, på betingelse af at de ikke er bestemt til offentlig forevisning i erhvervsmæssigt øjemed.

15. Informationsbærende medier med optagelser, der sendes vederlagsfrit til brug ved automatisk databehandling.

16. Genstande (herunder køretøjer), som ifølge deres art ikke kan bruges til andet end reklame for særlige genstande eller for et særligt forehavende.

17. Levende dyr af enhver art, der indføres til dressur, optræning, avlsbrug eller for at undergives veterinær behandling.

18. Turistpropagandamateriale.

19. Velfærdsmateriel for søfolk.

20. Materiel af forskellig art, der anvendes under en offentlig myndigheds tilsyn og ansvar til opbygning, reparation og vedligeholdelse af infrastruktur af almen betydning i grænseområder.

Anvendelse af containere, der er henført under proceduren for midlertidig indførsel i intern trafik

(artikel 557, stk. 2)

1. Containere, der er henført under ordningen om midlertidig indførsel, kan anvendes uden begrænsning i hele den periode, hvor de befinder sig i Fællesskabets toldområde, til transport af gods, der pålæsses og aflæsses inden for Fællesskabets toldområde.

2. Containere, der er henført under proceduren for midlertidig indførsel, kan dog kun benyttes en enkelt gang til intern transport inden for én og samme medlemsstat (transport af gods, der er lastet på en medlemsstats område for at blive losset på samme medlemsstats område) under hvert ophold i en medlemsstat, og kun hvis de pågældende containerne ellers skulle transporteres tomme inden for denne medlemsstat. Det kan være muligt at returnere containerne flere gange til en given medlemsstat i den periode, hvor de befinder sig i Fællesskabets toldområde.

Eksempel: En container føres ind i Fællesskabets toldområde den 1. januar i medlemsstat A og genudføres den 31. december fra medlemsstat B. I løbet af det år, hvor den befinder sig under proceduren, anvendes den til følgende transaktioner:

- medlemsstat A: indpassage i lastet stand - transport - aflæsning - pålæsning - transport - aflæsning - pålæsning - transport - udpassage til medlemsstat B

- medlemsstat B: indpassage i lastet stand - transport - aflæsning - pålæsning - transport - aflæsning - udkørsel i tom stand til medlemsstat C

- medlemsstat C: indkørsel i tom stand - kørsel til pålæsningssted - pålæsning - transport - aflæsning - pålæsning - transport - udkørsel til medlemsstat A

- medlemsstat A: indkørsel i lastet stand - transport - aflæsning - kørsel i tom stand - pålæsning - transport - udkørsel til medlemsstat B

- medlemsstat B: indkørsel i lastet stand - transport - aflæsning - pålæsning - transport - aflæsning - pålæsning - transport - genudførsel.

Personlige effekter og varer, der indføres til sportsbrug af rejsende

(eksempler)

(artikel 563)

A. Rejsendes personlige effekter

1. Beklædningsgenstande.

2. Toiletartikler.

3. Personlige smykker.

4. Foto- og filmkameraer sammen med en rimelig mængde film og tilbehør dertil.

5. Transportable lysbilled- og filmforevisningsapparater med tilbehør hertil samt et rimeligt antal lysbilleder og film.

6. Videokameraer og transportable videobåndoptagere med et rimeligt antal bånd.

7. Transportable musikinstrumenter.

8. Transportable grammofoner med plader.

9. Transportable lydoptagere og -afspillere (herunder diktafoner) med bånd.

10. Bærbare radiomodtagere.

11. Bærbare fjernsynsapparater.

12. Bærbare skrivemaskiner.

13. Bærbare regnemaskiner.

14. Bærbare regnemaskiner.

15. Kikkerter.

16. Barnevogne.

17. Kørestole til handicappede.

18. Sportsudstyr, såsom telte og andet campingudstyr, fiskeudstyr, klatreudstyr, dykkerudstyr, sportsskydevåben med ammunition, cykler uden hjælpemotor, kanoer og kajakker med en længde på under 5,5 m, tennisketsjere, surfbrætter, windsurfingbrætter, drageflyvere, deltavinger, golfudstyr.

19. Transportable dialyseapparater og lignende medicinske apparater og engangsartikler til brug i forbindelse dermed.

20. Andre artikler, der klart er af personlig art.

B. Varer, der indføres til sportsbrug

A. Idræts- og atletikudstyr, såsom:

- hække

- spyd, diskos, stænger, kugler, hammere.

B. Udstyr til boldspil, såsom:

- Bbolde af enhver art

- ketsjere, boldtræer, køller, stave, batter og lignende

- net af enhver art

- målstænger.

C. Vintersportsudstyr, såsom:

- ski og skistave

- skøjter

- bobslæder

- rekvisitter til curling.

D. Sportstøj, -sko, -handsker, -hovedbeklædning af enhver art.

E. Udstyr til vandsport, såsom:

- kanoer og kajakker

- sejl- og robåde, sejl, årer og pagajer

- surfbrætter og -sejl.

F. Motorkøretøjer og -fartøjer, såsom:

- biler

- motorcykler

- motorbåde.

G. Rekvisitter til diverse arrangementer, såsom:

- sportsvåben og ammunition

- cykler uden hjælpemotor

- buer og pile

- fægteudstyr

- rekvisitter til gymnastik

- kompasser

- måtter til brydning og tatamier

- rekvisitter til vægtløftning

- rideudstyr, sulkyer

- drageflyvere, deltavinger, windsurfingbrætter

- klatreudstyr

- musikkassetter til musikledsagelse.

H. Hjælpeudstyr, såsom:

- måleudstyr og pointavler

- apparater til blod- og urinprøvning.

Velfærdsmateriel for søfolk

(eksempler)

(artikel 564)

a) Læsestof, såsom:

- bøger af enhver art

- korrespondancekurser

- aviser og tidsskrifter

- brochurer indeholdende oplysninger om velfærdsforanstaltninger i havne.

b) Audiovisuelt udstyr, såsom:

- lyd- og billedgengivere

- båndoptagere

- radio- og fjernsynsapparater

- film- og andre forevisningsapparater

- optagelser på bånd eller plader (sprogkurser, radioprogrammer, hilsener, musik og underholdning)

- eksponerede og fremkaldte film

- lysbilleder

- videobånd.

c) Sportsudstyr, såsom:

- sportsbeklædning

- bolde

- ketsjere og net

- dækspil

- atletikredskaber

- gymnastikredskaber.

d) Udstyr til spil og fritidsbeskæftigelse, såsom:

- selskabsspil

- musikinstrumenter

- amatørteaterudstyr

- udstyr til kunstmaling og tegning, skulpturarbejde, arbejde i træ og metal o.lign., tæppefremstilling.

e) Udstyr til afholdelse af gudstjenester.

f) Dele, reservedele og tilbehør til velfærdsmateriellet.

Aktiviteter, hvortil der anvendes udstyr eller dyr

(eksempler)

(artikel 567)

1. Dressur.

2. Optræning.

3. Avlsbrug.

4. Skoning og vejning.

5. Veterinær behandling.

6. Afprøvning (for eksempel med henblik på køb).

7. Deltagelse i skuer, udstillinger, konkurrencer eller forevisninger.

8. Underholdning.

9. Rundrejser (også for rejsendes dyr).

10. Funktionsudøvelse (politihunde og -heste, sporhunde, hunde til blinde osv.).

11. Redningsoperationer.

12. Græsgangsskifte eller græsning.

13. Varetagelse af arbejdsopgaver eller transport.

14. Medicinske formål (levering af slangegift etc.).

Turistinformationsmateriale

(eksempler)

(artikel 568)

a) Materiel, der er bestemt til udstilling i kontorer tilhørende repræsentanter eller korrespondenter udnævnt eller udpeget af officielle nationale turistorganisationer, eller andre steder, der er godkendt af toldmyndighederne, i den medlemsstat, hvortil den midlertidige indførsel finder sted: billeder, tegninger, indrammede fotografier og forstørrelser af fotografier, kunstbøger, malerier, stik eller litografier, skulpturer og vægtæpper og andre lignende kunstgenstande.

b) Udstillingsmateriel (udhængsskabe, holdere og lignende genstande), herunder elektriske eller mekaniske apparater, der er nødvendige for brugen heraf.

c) Dokumentarfilm, plader, indspillede lydbånd og andre lydoptagelser, der skal anvendes ved gratis forestillinger, med undtagelse af sådanne, som har et kommercielt, reklamemæssigt sigte, og sådanne, som normalt kan købes i den medlemsstat, hvor varen er midlertidigt indført.

d) Flag i rimelige mængder.

e) Dioramaer, miniaturemodeller, lysbilleder, klichéer, negativer.

f) Prøver på nationale kunsthåndværksprodukter, folkedragter og andre lignende folkemindeeksempler i rimelige mængder.

Fagligt udstyr

(eksempler)

(artikel 569)

A. Udstyr til brug for pressen for radio eller fjernsyn

a) Udstyr til brug for pressen, såsom:

- personlige computere

- telefaxmaskiner

- skrivemaskiner

- kameraer af enhver art (filmkameraer og elektroniske kameraer)

- apparater til brug ved transmission, optagelse eller gengivelse af lyd og billeder (båndoptagere, videobåndoptagere, videoafspillere, mikrofoner, mikserpult, højtalere)

- lyd- eller billedoptagelsesmedier, uindspillede eller indspillede

- instrumenter og apparater til afprøvning og måling (oscillografer, kontrolsystemer til bånd- og videobåndoptagere, universalmålere, værktøjskasser og -tasker, vektorskoper, videosignalgeneratorer osv.)

- belysningsudstyr (projektører, transformatorer, trefødder)

- tilbehør (kassetter, belysningsmålere, linser, trefødder, akkumulatorer, drivremme, batteriopladere, monitorer).

b) Radioudstyr, såsom:

- telekommunikationsudstyr, såsom radiosendere og -modtagere eller radiotransmissionssendere terminaler, der kun kan tilkobles net eller kabel; satellitforbindelser

- produktionsudstyr til audiofrekvens (apparater til lydoptagelse, -indspilning og -gengivelse)

- instrumenter og apparater til afprøvning og måling (oscillografer, kontrolsystemer til bånd- og videobåndoptagere, universalmålere, værktøjskasser og -tasker, vektorskoper, videosignalgeneratorer osv.)

- tilbehør (ure, stopure, kompasser, mikrofoner, mikserpult, lydbånd, motorgeneratorer, transformatorer, batterier og akkumulatorer, batteriopladere, varme-, luftkonditionerings- og ventilationsapparater osv.)

- lydoptagelsesmedier, uindspillede eller indspillede.

c) Fjernsynsudstyr såsom:

- fjernsynskameraer

- telekinematografiske apparater (filmscannere)

- instrumenter og apparater til afprøvning og måling

- transmissions- og retransmissionsapparater

- kommunikationsapparater

- apparater til optagelse eller gengivelse af lyd og billeder (båndoptagere, videobåndoptagere, videoafspillere, mikrofoner, mikserpult, højtalere)

- belysningsudstyr (projektører, transformatorer, trefødder)

- udstyr til klipning af film

- tilbehør (ure, stopure, kompasser, linser, belysningsmålere, trefødder, batteriopladere, kassetter, motorgeneratorer, transformatorer, batterier og akkumulatorer, varme-, luftkonditionerings- og ventilationsapparater osv.)

- medier til lyd- og billedoptagelse, uindspillede eller indspillede (rulletekst, kaldesignaler, musikindlæg osv.)

- "film rushes"

- musikinstrumenter, kostumer, kulisser og andet sceneudstyr, estrader, sminke, hårtørrere.

d) Køretøjer, der er konstrueret eller specielt indrettet til ovennævnte formål, såsom køretøjer til:

- fjernsynstransmissioner

- fjernsynsudstyr

- videooptagelse

- lydoptagelse og -gengivelse

- slow motion-optagelse

- belysning.

B. Kinematografisk udstyr

a) Udstyr, såsom:

- kameraer af enhver art (filmkameraer og elektroniske kameraer)

- instrumenter og apparater til afprøvning og måling (oscillografer, kontrolsystemer til bånd- og videobåndoptagere, universalmålere, værktøjskasser og -tasker, vektorskoper, videosignalgeneratorer osv.)

- kameravogne og mikrofonstativer

- belysningsudstyr (projektører, transformatorer, trefødder)

- udstyr til klipning af film

- apparater til optagelse og gengivelse af lyd og billeder (båndoptagere, videobåndoptagere, videoafspillere, mikrofoner, mikserpult, højtalere)

- medier til lyd- og billedoptagelse, uindspillede eller indspillede (rulletekst, kaldesignaler, musikindlæg osv.)

- "film rushes"

- tilbehør (ure, stopure, kompasser, mikrofoner, mikserpult, lydbånd, motorgeneratorer, transformatorer, batterier og akkumulatorer, batteriopladere, varme-, luftkonditionerings- og ventilationsapparater osv.)

- musikinstrumenter, kostumer, kulisser og andet sceneudstyr, estrader, sminke, hårtørrere.

b) Køretøjer, der er konstrueret eller specielt indrettet til ovennævnte formål.

C. Andet udstyr

a) Udstyr til opstilling, afprøvning, ibrugtagning, efterprøvning, kontrol, vedligeholdelse eller reparation af maskiner, installationer, transportmidler osv., såsom:

- værktøj

- udstyr og apparater til måling, afprøvning og kontrol (af temperatur, tryk, afstand, højde, areal, hastighed osv.), herunder elektriske apparater (voltmetre, amperemetre, målekabler, komparatorer, transformatorer, optagere osv.) og skabeloner

- apparater og udstyr til fotografering af maskiner og installationer under og efter opstilling

- apparater til teknisk kontrol af skibe.

b) Udstyr, der er nødvendigt for forretningsmænd, eksperter i videnskabsplanlægning eller arbejdsteknik, produktivitet og regnskabsførelse, samt for personer, der udøver lignende erhverv, såsom:

- personlige computere

- skrivemaskiner

- apparater til brug ved transmission, optagelse eller gengivelse af lyd og billeder

- regnemaskiner og -apparater.

c) Nødvendigt udstyr for landmålere eller eksperter, der udfører topografiske målinger eller geofysiske undersøgelser, såsom:

- måleinstrumenter og -apparater

- boreudstyr

- transmissions- og kommunikationsudstyr.

d) Nødvendigt udstyr for eksperter, der bekæmper forurening.

e) Nødvendige instrumenter og apparater for læger, kirurger, dyrlæger, jordemødre og personer, der udøver lignende virksomhed.

f) Nødvendigt udstyr for arkæologer, palæontologer, geografer, zoologer og andre videnskabsfolk.

g) Nødvendigt udstyr for artister, teatergrupper og orkestre, herunder genstande, der anvendes under offentlige eller private forestillinger (musikinstrumenter, kostumer, kulisser osv.).

h) Nødvendigt udstyr for foredragsholdere til illustration af deres foredrag.

i) Nødvendigt udstyr i forbindelse med rejser, der har fotografering som formål (fotoapparater af enhver art, kassetter, belysningsmålere, linser, trefødder, akkumulatorer, drivremme, batteriopladere, monitorer, belysningsudstyr, modevarer og lignende tilbehør til brug for fotomodeller osv.).

j) Køretøjer, der er konstrueret eller specielt indrettet til ovennævnte formål, såsom mobile kontrolposter, kørende værksteder, kørende laboratorier.

Undervisningsmateriale

(eksempler)

(artikel 570)

a) Apparater til optagelse eller gengivelse af lyd og billeder såsom:

- forevisningsapparater til lysbilleder og film (undtagen kinematografiske forevisningsapparater)

- kinematografiske forevisningsapparater

- overheadprojektorer og episkoper

- båndoptagere, videobåndoptagere og videoudstyr

- lukkede tv-kredsløb.

b) Medier til lyd og billeder såsom:

- lysbilleder og film (undtagen kinematografiske) og mikrofilm

- kinematografiske film

- lydoptagelser (lydbånd, grammofonplader)

- videobånd.

c) Særligt udstyr såsom:

- bibliografisk og audiovisuelt udstyr til biblioteker

- mobile biblioteker

- sproglaboratorier

- udstyr til simultantolkning

- mekaniske eller elektronisk programmerede undervisningsmaskiner

- materiale, der er specielt udformet til undervisning eller faglig uddannelse af handicappede.

d) Andet udstyr såsom:

- vægbilleder, modeller, diagrammer, kort, fotografier og tegninger

- instrumenter, apparater og modeller, der er beregnet til demonstrationsformål

- samlinger af genstande, ledsaget af visuelt eller auditivt undervisningsmateriale udarbejdet til brug ved undervisning i et givet emne (undervisningssæt)

- instrumenter, apparater, værktøj og værktøjsmaskiner til brug ved oplæring i forskellige teknikker og håndværk

- materiel, herunder specialkonstruerede eller særligt udstyrede køretøjer til brug under nødhjælpsoperationer beregnet til undervisning af personer, der skal deltage i nødhjælpsoperationer.

Andre varer, der indføres i uddannelsesmæssigt, videnskabeligt eller kulturelt øjemed

(eksempler)

(artikel 570)

Varer såsom:

1. Kostumer og scenegenstande, der udlånes gratis til teaterselskaber eller teatre.

2. Musikpartiturer, der udlånes gratis til musikteatre eller orkestre.

Midlertidig indførsel med delvis fritagelse for importafgifter

Angivelsen til en godkendt toldmæssig bestemmelse eller anvendelse af varer, der er henført under proceduren for midlertidig indførsel med delvis fritagelse, kan være betinget af, at der erlægges eventuelt skyldige beløb i henhold til artikel 143 i kodeksen.

KAPITEL 6

PROCEDUREN FOR PASSIV FORÆDLING

Beregning af afgiftsfritagelse ved at anvende forædlingsomkostningerne som grundlag for toldværdien

(artikel 591)

1. Virksomheden har mulighed for at anmode om at få bevilget delvis fritagelse for importafgifter ved at anvende forædlingsomkostningerne som grundlag for toldværdien (herefter benævnt "merværdibeskatningsmetode"). Merværdibeskatningsmetoden kan dog ikke anvendes, hvis de midlertidige udførselsvarer, som ikke har oprindelse i Fællesskabet, inden deres henførsel under proceduren for passiv forædling er overgået til fri omsætning til nulafgift. Der kan således opstå flere situationer:

a) Der ansøges om merværdimetoden i tilfælde af midlertidige udførselsvarer, der er pålagt en "erga omnes" (normalsats)-nulværdiafgift. Derfor kan merværdibeskatningsmetoden kun anvendes, når de midlertidige udførselsvarer har oprindelse i Fællesskabet.

b) Der ansøges om merværdimetoden i tilfælde af midlertidige udførselsvarer, der er pålagt en præferencetoldsats på nul: Derfor kan der kun ansøges om merværdibeskatningsmetoden, når:

- de midlertidige udførselsvarer har oprindelse i Fællesskabet, eller

- de midlertidige udførselsvarer er overgået til fri omsætning med en afgiftssats, der er højere end nul.

2. Når der anmodes om merværdibeskatningsmetoden for flere midlertidige udførselsvarer, og nogle af dem hverken har oprindelse i Fællesskabet eller er overgået til fri omsætning til en afgiftssats højere end nul, kan merværdibeskatningsmetoden dog alligevel anvendes ved at udelukke disse varer fra proceduren. I den forbindelse kan værdien af disse midlertidige udførselsvarer tilføjes forædlingsomkostningerne for forædlingsprodukterne.

Eksempel

Der ansøges om merværdimetoden for et forædlingsprodukt, der består af to forskellige midlertidige udførselsvarer. Følgende forenklede kendsgerninger kan antages:

a) forædlingsprodukt: motorkøretøjer, KN-kode 8703, toldsats: 10 %, forædlingsomkostninger: 15000 EUR

b) midlertidig udførselsvare I: kugle- og rullelejer, KN-kode 8482, værdi: 1000 EUR

c) midlertidig udførselsvare II: gearkasser, KN-kode 8708, værdi: 1000 EUR, som inden deres henførsel under proceduren for passiv forædling var overgået til fri omsætning til nulværdiafgift og ikke har oprindelse i Fællesskabet.

I dette tilfælde kan merværdimetoden anvendes ved som grundlag at benytte vurderingen af forædlingsomkostningerne for motorkøretøjerne (15000 EUR) plus værdien af gearkasserne (1000 EUR) til ansøgning om den fælles toldtarif: 10 % × (15000 EUR + 1000 EUR) = 1600 EUR. Derfor kan de importafgifter, der skal betales, anslås til 1600 EUR.

Samlet afslutning

(artikel 592)

I. INDLEDNING

1. Fordelen ved en samlet afslutning er, at den begrænser formaliteterne i forbindelse med beregning af hel eller delvis fritagelse for importafgifter, fordi det ikke længere er nødvendigt at beregne, hvor stort et beløb der skal betales for hver forsendelse af forædlingsprodukter, der er overgået til fri omsætning. Det gør naturligvis, at klareringen og frigivelsen af de indførte forædlingsprodukter går hurtigere.

For så vidt angår passiv forædling, der står for en betragtelig del af handlen og en hurtig indadgående strøm af forædlingsprodukter, er der derfor blevet indført en forenklet procedure, således at klareringen kan gå hurtigere, alt imens det sikres, at alle relevante regler anvendes korrekt. Ved hjælp af følgende grundlæggende principper skulle det være muligt at opnå en ensartet anvendelse, jf. nedenstående eksempel.

1.2. PRINCIPPER

1.2.1. Forudsætninger

a) der er udstedt bevilling til passiv forædling uden henblik på reparation

b) virksomheden udfører ofte passive forædlingsprocesser

c) det kompetente toldsted er i stand til at fastsætte en gennemsnitlig toldsats efter aftale med bevillingshaveren

d) bevillingshaveren underretter regelmæssigt toldstedet om mængder og værdier af midlertidigt udførte varer.

1.2.2. Fastsættelse af en gennemsnitlig toldsats

1.2.2.1. Definition

Den gennemsnitlige toldsats er et udtryk for de importafgifter, der er betalt eller skal betales, og er baseret på et skøn over det skyldige beløb eller på en tidligere betaling over en tilsvarende periode på højst seks måneder. Den angives i hele procent og beregnes af forædlingsomkostningerne for de forædlingsprodukter, der er bragt i fri omsætning i tilsvarende referenceperiode.

1.2.2.2. Forøgelse

Satsen øges i givet fald for at sikre, at det beløb, der bogføres, ikke er mindre end det efter forskrifterne skyldige beløb.

1.2.3. Forenkling

1.2.3.1. Midlertidig beregning af importafgifter

Hver gang en forsendelse af forædlingsprodukter bringes i fri omsætning, anvendes gennemsnitsafgiftssatsen midlertidigt på forædlingsomkostningerne, men det er ikke nødvendigt hver gang at fastsætte det nøjagtige importafgiftsbeløb, der skal betales. Denne sats anvendes for alle de forædlingsprocesser, der udføres under bevillingen i en referenceperiode af samme varighed som den, der er lagt til grund ved den under 1.2.2.1 nævnte ansættelse (højst en periode på 12 måneder).

1.2.3.2. Bogføring af importafgifterne

Summen af importafgifterne, som er fremkommet ved at anvende gennemsnitsafgiftssatsen, bogføres.

1.2.4. Formaliteter i forbindelse med afslutning af proceduren

1.2.4.1. Endelig anvendelse af den korrekte, særlige sats

Ved udgangen af hver referenceperiode foretager toldmyndighederne en samlet afslutning af proceduren og den endelige beregning efter bestemmelserne om delvis fritagelse for importafgifter, dvs. toldmyndigheden beregner det nøjagtige beløb for hver enkelt forsendelse, der er indført i løbet af referenceperioden.

Fremgår det af den endelige beregning, at der er bogført et for højt importafgiftsbeløb, eller at det bogførte importafgiftsbeløb trods den forhøjelse, der er foretaget som beskrevet under 1.2.2.2, er lavere end det efter forskrifterne skyldige beløb, foretages der den fornødne regulering.

1.2.4.2. Fastsættelse af en ny gennemsnitsafgiftssats

Der fastlægges en ny gennemsnitsafgiftssats efter ovenstående regler, og den skal anvendes, når de forskellige forsendelser af forædlingsprodukter bringes i fri omsætning i en ny referenceperiode.

II. REGNEEKSEMPEL

2.1. SAGSFREMSTILLING

Et tekstilfirma i Fællesskabet sender regelmæssigt midlertidige udførselsvarer til et tredjeland, hvor de bliver forarbejdet til beklædningsgenstande, som det derpå indfører.

På grund af de mange forsendelser af råvarer og modekravene er firmaet nødt til at have beklædningsgenstandene tilbage så hurtigt som muligt.

For at få begrænset den tid, det tager at få ekspederet varerne gennem tolden, kontakter firmaet toldmyndighederne. Det kan for den gældende bevilling vise, at det i de foregående seks måneder har betalt 1000000 EUR i forædlingsomkostninger til fremstilling af beklædningsgenstandene. Den samlede værdi af de midlertidigt udførte varer (metervarer, knapper, tråd, tilbehør), der medgår til forædlingsprodukterne, er 2500000 EUR.

Toldsatsen for forædlingsprodukterne (beklædningsgenstandene) er 14 %.

Importafgiftssatsen for de midlertidigt udførte varer varierer alt efter varernes art. I dette eksempel har vi sat det beløb, der skal fradrages for de midlertidigt udførte varer, til 300000 EUR. Transport- og forsikringsomkostningerne er beregnet efter reglerne for toldværdiansættelse og er anslået til i alt 70000 EUR.

2.2. FASTSÆTTELSE AF GENNEMSNITSTOLDSATSEN

2.2.1. Toldværdien af forædlingsprodukterne

>TABELPOSITION>

2.2.2. Skyldige importafgifter

- afgifter på forædlingsprodukterne:

3570000 EUR × 14 % = A 499800 EUR

- fradragsberettigede afgifter (afgifter på de midlertidigt udførte varer): B = 300000 EUR

- forskel: skyldige importafgifter: A - B = 199800 EUR

2.2.3. Gennemsnitsafgiftssats

>TABELPOSITION>

De 20 % vil blive forhøjet med eksempelvis 1 %, hvilket giver 21 %, for at forsøge at sikre, at de bogførte importafgifter ikke er lavere end det efter forskrifterne skyldige beløb.

2.3. KLARERING OG OPKRÆVNING AF IMPORTAFGIFTER

I løbet af referenceperioden (f.eks. seks måneder) kan bevillingshaveren indføre de færdigsyede beklædningsgenstande og få hver forsendelse bragt i fri omsætning ved betaling af netop et importafgiftsbeløb på 21 % af forædlingsomkostningerne, idet det efter forskrifterne skyldige importafgiftsbeløb ikke behøver at blive udregnet hver gang (se under punkt 1.2.3.1).

2.4. AFSLUTNING AF TRANSAKTIONERNE I DEN FORLØBNE REFERENCEPERIODE

2.4.1. Data

>TABELPOSITION>

2.4.2. Toldværdien af de fremstillede forædlingsprodukter

>TABELPOSITION>

2.4.3. Importafgifter til betaling

- A = afgifter på forædlingsprodukter:

4350000 EUR × 14 % 609000 EUR

- B = fradragsberettigede afgifter på de midlertidige udførselsvarer: 350000 EUR

skyldige importafgifter = (A - B) = 259000 EUR

- opkrævning af resterende afgifter:

262500 EUR - 259000 EUR = 3500 EUR (som tilbagebetales eller godtgøres)

2.4.4. Fastsættelse af en ny gennemsnitsafgiftssats for indførsler i den efterfølgende referenceperiode:

>TABELPOSITION>

De 21 % vil blive forhøjet med eksempelvis 1 %, hvilket giver 22 %, for at forsøge at sikre, at de bogførte importafgifter ikke er lavere end det efter forskrifterne skyldige beløb.

(1) Parterne kan findes på webside: http//www.iccwbo.org (underside: chambers - ATA carnets).